open-index/open-wikipedia-markdown huggingface dataset:
Περιφερειάρχης Ανατολικής Μακεδονίας και Θράκης

Ο **Περιφερειάρχης της Ανατολικής Μακεδονίας και Θράκης** είναι ο αιρετός επικεφαλής στην Περιφέρεια της Ανατολικής Μακεδονίας και Θράκης όπως προκύπτει από τον νόμο 3852/2010 «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης - [[Πρόγραμμα Καλλικράτης]]*». Ο παρών Περιφερειάρχης είναι ο Χριστόδουλος Τοψίδης που προέρχεται από την Νέα Δημοκρατία αλλά εκλέχτηκε ως ανεξάρτητος - αντάρτης απέναντι στον πρώην Περιφερειάρχη Χρήστο Μέτιο, ο οποίος υποστηρίζονταν από την Νέα Δημοκρατίακαι ανέλαβε το αξίωμα την 1 Ιανουαρίου 2024.

## Ιστορία
Ο πρώτος εκπρόσωπος της Περιφέρειας Ανατολικής Μακεδονίας και Θράκης ήταν ο Κωνσταντίνος Μπράβος ο οποίος υπήρξε Υφυπουργός και Περιφερειακός Διοικητής της Ανατολικής Μακεδονίας και Θράκης το διάστημα 26 Αυγούστου 1971 έως 26 Νοεμβρίου 1973 ύστερα από την μεταρρύθμιση του 1971 που προέβλεπε την διαίρεση της Ελλάδος σε 7 περιφερειακές διοικήσεις.

Ύστερα από την εφαρμογή του Προγράμματος Καλλικράτης που τέθηκε σε ισχύ την 1η Ιανουαρίου 2011 και προέβλεπε πλήρη δημοσιονομική και διοικητική αυτοτέλεια με αιρετό περιφερειάρχη και συμβούλιο ο πρώτος Περιφερειάρχης εκλέχτηκε  μετά τις πρώτες Περιφερειακές εκλογές που διεξήχθησαν στις 7 Νοεμβρίου 2010 και τις επαναληπτικές στις 14 Νοεμβρίου 2010. Ο Άρης Γιαννακίδης ήταν ο πρώτος αιρετός και αντικατέστησε την Θεοδώρα Κόκλα που ήταν περιφερειάρχης από τις 9 Δεκεμβρίου 2009. Στις πρώτες εκλογές του 2010 ο Γιαννακίδης κέρδισε στον 2ο γύρο με ποσοστό 51,49% έναντι 48,51 για τον Γιώργο Παυλίδη..

## Κατάλογος

## Δείτε επίσης
*Περιφέρεια Ανατολικής Μακεδονίας και Θράκης

## Παραπομπές


## Εξωτερικοί σύνδεσμοι
*Επίσημη ιστοσελίδα της Περιφέρειας Ανατολικής Μακεδονίας και Θράκης

Κατηγορία:Περιφέρεια Ανατολικής Μακεδονίας και Θράκης
Ανατολικής Μακεδονίας και Θράκης
Σχέσεις Ελλάδας και Κένυας

Οι **σχέσεις Ελλάδας και Κένυας** είναι οι διμερείς σχέσεις μεταξύ της Ελλάδας και της Κένυας. Η Ελλάδα έχει πρεσβεία στο Ναϊρόμπι και Επίτιμο Προξενείο στη Μομπάσα. Η Κένυα εκπροσωπείται στην Ελλάδα μέσω της πρεσβείας της στην Ρώμη.

## Συνθήκες
Η Ελλάδα και η Κένυα έχουν υπογράψει τις ακόλουθες διμερείς συμφωνίες:

* Πρωτόκολλο επικοινωνίας μεταξύ των Υπουργείων Εξωτερικών των δύο χωρών (στο Ναϊρόμπι, υπεγράφη στις 16.11.1998)
* Συμφωνία Οικονομικής και Τεχνολογικής Συνεργασίας (16.11.1998)
* Συμφωνία περί δικαστικής αρωγής για Αστικές και Εμπορικές Υποθέσεις (με την Αγγλία, Λονδίνο, 27.2.1936). Κατοχυρώθηκε στον Νόμο 730/1937. (ΦΕΚ 227/1937). (Σύμφωνα με κοινή συμφωνία Ελλάδας και Κένυας, της 16ης Οκτωβρίου 1967, η ισχύ της συμφωνίας παρατείνεται εν αναμονή μιας νέας συμφωνίας)
* Συμφωνία έκδοσης (μαζί με την Αγγλία). (Αθήνα, 11/24.9.1910). Εφημερίδα της Κυβερνήσεως. ΦΕΚ 41/1912 (ανανεώθηκε στις 16 Οκτωβρίου 1967).

Η Τουριστική Συμφωνία μεταξύ Ελλάδας και Κένυας, η οποία συμφωνήθηκε το 2003, δεν έχει υπογραφεί.

## Πολιτικές και οικονομικές σχέσεις
Τον Νοέμβριο του 1998, ο Έλληνας Υπουργός Εξωτερικών Θεόδωρος Πάγκαλος επισκέφθηκε την Κένυα.

Το 1999, το ελληνικό προξενείο στη Κένυα έγινε γνωστό για τον υπόθεση Οτσαλάν. Ο πρόξενος Γεώργιος Κωστούλας έκρυψε τον ηγέτη του ΕΚΚ Αμπντουλάχ Οτσαλάν. Ο Οτσαλάν μεταφέρθηκε από τη Συρία στην Ιταλία, στη Ρωσία και μετά στην Ελλάδα, και τέλος στην ελληνική πρεσβεία στο Ναϊρόμπι στις 2 Φεβρουαρίου 1999. Οι τούρκοι κομάντος συνέλαβαν τον Οτσαλάν με τη βοήθεια των δυνάμεων ασφαλείας της Κένυας. Η σύλληψη προκάλεσε δημόσια κατακραυγή και επέφερε αλλαγές στο υπουργικό συμβούλιο. Ο Κενυάτης Υπουργός Οικονομικών Σίμιον Νιάτσαε παραιτήθηκε αντί να δεχθεί την αρχηγία του Υπουργείου Βιομηχανικής Ανάπτυξης. Ο Φρανκ Κουίνγκα, ο  οποίος είχε το χαρτοφυλάκιο της Μετανάστευσης και ο Ντάνκαν Ουατσίρα (αρχηγός της Αστυνομίας) απολύθηκαν από τις θέσεις τους. Ο Νόα Κατανάνγκαλα (Υπουργός Εποικισμού Γης) μετατέθηκε. Τρεις Έλληνες αξιωματούχοι απομακρύνθηκαν από τα καθήκοντά τους λόγω της υπόθεσης.

Κατά το πρώτο εξάμηνο του 2003, η Ελλάδα κατείχε την Προεδρία της Ευρωπαϊκής Ένωσης και στη συνέχεια εξελέγη ως μη μόνιμο μέλος του Συμβουλίου Ασφαλείας του ΟΗΕ. Αυτό δημιούργησε ένα ευνοϊκό πλαίσιο για την προώθηση των σχέσεων της Ελλάδας με την Αφρική, κυρίως με την Κένυα, η οποία διαδραματίζει ενεργό ρόλο στην Κεντρική Αφρική, όπως φαίνεται στην παρέμβασή της στο πλαίσιο της Διακυβερνητικής Επιτροπής Ανάπτυξης, σχετικά με το ζήτημα του Νοτίου Σουδάν.

Το Εμπορικό και βιομηχανικό Επιμελητήριο της Αθήνας έκανε διερευνητική επίσκεψη στη Κένυα το 2001, για να εντοπιστούν οι τομείς που μπορούν να βοηθήσουν στη προαγωγή των εμπορικών σχέσεων με την Κένυα, όπως στα τρόφιμα, στα φάρμακα και στα καλλυντικά. Η ροή των Ελλήνων τουριστών στην Κένυα έχει αυξηθεί τα τελευταία χρόνια, ιδίως με τη μορφή πακέτου διακοπών.

## Εξωτερικοί σύνδεσμοι
* Σελίδα στην ιστοσελίδα του Ελληνικού Υπουργείου Εξωτερικών για τις σχέσεις με την Κένυα 

## Παραπομπές


Κενυα
Ελλαδα
Σχέσεις Ελλάδας και Βόρειας Κορέας

Οι **σχέσεις Ελλάδας-Βόρειας Κορέας** είναι οι διμερείς σχέσεις ανάμεσα στην Ελλάδα και τη Βόρεια Κορέα. Οι δύο χώρες αναγνωρίζονται μεταξύ τους, ωστόσο, λόγω της διεθνούς απομόνωσης της Βόρειας Κορέας, οι διπλωματικές επαφές των δύο χωρών είναι πρακτικά παγκοσμίως (πλην της Κίνας) ανύπαρκτες.

Η Ελλάδα εκπροσωπείται στη Βόρεια Κορέα από την πρεσβεία της στη Σεούλ, της Νότιας Κορέας (Νομικά διπλωματικό γραφείο, λόγω της διαμάχης των δύο χωρών). Η Βόρεια Κορέα εκπροσωπείται στην Ελλάδα μέσω της πρεσβείας της στη Ρώμη της Ιταλίας.  

## Παραπομπές


Βορεια Κορεα
Ελλαδα
Αλβανικές αυτοδιοικητικές εκλογές 2019

Οι **Δημοτικές εκλογές στην Αλβανία** διεξήχθησαν στην Αλβανία στις 30 Ιουνίου 2019. Οι ψηφοφόροι εξέλεξαν τους εκτελεστικούς και τους νομοθετικούς εκπροσώπους των κοινοτήτων τους, δηλαδή τους 61 δημάρχους και τους 1595 δημοτικούς συμβούλους. Η Κεντρική Επιτροπή είναι υπεύθυνη για την ομαλή διεξαγωγή των εκλογών. Πρόκειται για τις δεύτερες δημοτικές εκλογές που πραγματοποιήθηκαν στην Αλβανία μετά τις διοικητικές μεταρρυθμίσεις του 2014, σύμφωνα με τις οποίες καταργήθηκε η κοινότητα της Κουμούνας και ταυτόχρονα μείωθηκε ο συνολικός αριθμός των δήμων από 373 σε 61.

Στις προηγούμενες δημοτικές εκλογές είχε κερδίσει το Σοσιαλιστικό Κόμμα της Αλβανίας με μεγάλη πλειοψηφία σε όλες τις επαρχίες της χώρας. Στις 9 Ιουνίου 2019, οι εργασίες στους δήμους της χώρας αναστάλθηκαν προσωρινά.

Αυτές οι εκλογές πραγματοποιήθηκαν σε μια περίοδο μεγάλης πολιτικής έντασης στην Αλβανία, με την αντιπολίτευση να μποϊκοτάρει κατά τους τελευταίους μήνες το κοινοβούλιο της Αλβανίας και να μην συμμετέχει τελικά στις δημοτικές εκλογές.

## Δημοσκοπήσεις
Οι εκλογές πραγματοποιήθηκαν στις 30 Ιουνίου 2019. Η αντιπολίτευση μποϊκόταρε τις δημοσκοπήσεις, αφήνοντας μόνο έναν υποψήφιο για το γραφείο του δημάρχου σε 34 δήμους, και κανέναν υποψήφιο στο σύνολο των δήμων. Όπως στις κομμουνιστικές εποχές, έτσι και τώρα μόνο ένας υποψήφιος θα ήταν διαθέσιμος, έγραψαν οι δημοσιογράφοι. Σε κάποιες κοινότητες, οι δήμαρχοι απέφυγαν να παραχωρήσουν δημόσια κτίρια για την διεξαγωγή των δημοσκοπήσεων.

Η αντιπολίτευση κάλεσε τους υποστηρικτές της να μην εμπλακούν στις βιαιότητες. Ωστόσο υπήρξαν εντάσεις με την αστυνομία. Σε κάποιες περιοχές, το υλικό των εκλογών κάηκε και σχολεία καταστράφηκαν. Οι δήμαρχοι της αντιπολίτευσης δήλωσαν ότι δεν θα παραιτούνταν από τις θέσεις τους επειδή θεωρούσαν τις εκλογές παράνομες.

Τις εκλογές έλεγξε καθ'όλη την διάρκειά τους το Γραφείο για τα Ανθρώπινα Δικαιώματα του Οργανισμού Ασφαλείας και Συνεργασίας στην Ευρώπη και την Ευρωπαϊκή Ένωση. Οι δημοσιογράφοι ανέφεραν παραβάσεις όπως δώρα για τους ψηφοφόρους και μια πρώιμη δημοσίευση των αποτελεσμάτων από την Κεντρική Εκλογική Επιτροπή. Αρκετά γραφεία δημοσκοπήσεων παρέμειναν κλειστά.

## Συμμετέχοντα κόμματα
Εξαιτίας του μποϊκοτάζ, ο αριθμός των κομμάτων που συμμετείχαν σε αυτές τις εκλογές ήταν σημαντικά μικρότερος από τις προηγούμενες εκλογές. 36 κόμματα εγγράφηκαν για να συμμετάσχουν στις φετινές εκλογές. Οι σοσιαλιστές συνασπίστηκαν με αρκετά κόμματα ; έξι ακόμα κόμματα εισήχθησαν αργότερα στον συνασπισμό αυτό, που είχε τον τίτλο "Ελπίδα για αλλαγή".

Υφίσταται κανονισμός στην Αλβανία που υποστηρίζει ότι το 50% των υποψηφίων πρέπει να είναι γυναίκες στην λίστα του κάθε κόμματος για το δημοτικό συμβούλιο.

## Διαδικτυακοί σύνδεσμοι
* Κεντρική Εκλογική Επιτροπή 
* OSZE (14. Ιουνίου 2019): Αλβανία, Δημοτικές Εκλογές, 30 Ιουνίου 2019: Εσωτερική αναφορά (PDF, αγγλικά)

## Εξωτερικοί σύνδεσμοι
*Central Elections Commissions 

2019
Αλβανια
Ντεβόλ (αποσαφήνιση)

Το τοπωνύμιο **Ντεβόλ** μπορεί να αναφέρεται στα εξής:

*Επαρχία Ντεβόλ, ένας από τους νομούς της περιφέρειας της Κορυτσάς στην Αλβανία
*Ντεβόλ (Αλβανία), μεσαιωνικό οχυρό και επισκοπή στη σημερινή επαρχία Ντεβόλ
*Ντεβόλ (δήμος), στον Νομό Κορυτσάς της νοτιοανατολικής Αλβανίας, σε μεγάλο βαθμό ταυτόσημη με την ομώνυμη «εθνογραφική» περιοχή
*Ντεβόλ (ποταμός), στη νότια Αλβανία
Σκάνδεια

Η **Σκάνδεια** ήταν αρχαία πόλη στο νησί των Κυθήρων. Μερικές φορές θεωρείται μέρος της αρχαίας Λακωνίας. Η Σκάνδεια βρισκόταν στην ακτή και αναφέρεται από τον Όμηρο στην *[[Ιλιάδα]]*. Ο Θουκυδίδης, στην αναφορά της κατάκτησης των Κυθήρων από τον Νικία, αναφέρει το τοπωνύμιο Σκάνδεια. Ο Νικίας επιτέθηκε στο νησί με 60 τριήρεις. Δέκα τριήρεις κατέλαβαν την Σκάνδεια με επίθεση στην ακτή της πόλης (ἡ ἐπὶ θαλάσσῃ πόλις, Σκάνδεια καλουμένη).

Η περιοχή βρίσκεται κοντά στη σύγχρονη Παλαιόπολη.

## Παραπομπές



## Πηγές
* 

Κατηγορία:Πόλεις των αρχαίων Κυθήρων
Κατηγορία:Εγκαταλελειμμένοι οικισμοί στην Ελλάδα
Άντερς Άντονσεν

Ο **Άντερς Άντονσεν** (γεν. 27 Απριλίου 1997) είναι Δανός αθλητής της αντιπτέρισης.

## Καριέρα
Ο Άντονσεν ξεκίνησε την αντιπτέριση σε ηλικία έξι ετών, μαθαίνοντας από τον πατέρα του, που δούλευε σε έναν όμιλο αντιπτέρισης στη Δανία.

Ήταν φιναλίστ στο Ευρωπαϊκό Πρωτάθλημα Αντιπτέρισης 2017.

Το χάλκινο μετάλλιο κέρδισε στο Τόμας Καπ 2018, που έγινε στο Μπανγκόκ.

Το 2019, μπήκε στον τελικό των Ευρωπαϊκών Αγώνων 2019, όπου έπαιξε με τον Γάλλο Μπρις Λεβερντέ, κερδίζοντας το χρυσό.

## Επιτυχίες

### Ευρωπαϊκοί Αγώνες
*Μονό ανδρών*

## Παραπομπές


## Εξωτερικοί σύνδεσμοι

* Ο 

Κατηγορία:Δανοί αθλητές της αντιπτέρισης
Ναυμαχία της Πρέβεζας (1911)

Η **Ναυμαχία της Πρέβεζας**, τον Σεπτέμβριο του 1911, ήταν η πρώτη ναυτική εμπλοκή κατά τη διάρκεια του Ιταλοτουρκικού πολέμου. Πέντε ιταλικά πλοία κλάσης Σολντάτο αντιμετώπισαν πέντε Οθωμανικά πλοία στο λιμάνι της Πρέβεζας. Κατά τη διάρκεια των δύο ημερών που διήρκεσε η ναυμαχία, οι Ιταλοί δεν είχαν απώλειες, ενώ τέσσερα τουρκικά σκάφη βυθίστηκαν ή αιχμαλωτίστηκαν και η πόλη βομβαρδίστηκε.

## Παραπομπές

Κατηγορία:Ιόνιο Πέλαγος
Κατηγορία:Πρέβεζα
Κλειστό Γυμναστήριο Νέας Αλικαρνασσού

Το **Κλειστό Γυμναστήριο Νέας Αλικαρνασσού** ή απλά **Κλειστό «Δυο Αοράκια»** είναι πολυχρηστικό κλειστό στάδιο που βρίσκεται στην πόλη του Ηρακλείου, στο νησί της Κρήτης, στην Ελλάδα. Βρίσκεται σε μια περιοχή που ονομάζεται Δύο Αοράκια. Φιλοξενεί αγώνες γυμναστικής, χάντμπολ, βόλεϊ, μπάσκετ, πυγμαχίας, πάλης, ξιφασκίας, αντιπτέρισης, επιτραπέζιου τένις, Τζούντο, μεικτών πολεμικών τεχνών και άρσης βαρών, αλλά φιλοξενεί κυρίως αγώνες μπάσκετ. 

[μικρογραφία|αριστερά|200px|Το εσωτερικό του κλειστού σταδίου Ηρακλείου στο [Παγκόσμιο Πρωτάθλημα Καλαθοσφαίρισης Ανδρών Κ-19 2015|Παγκόσμιο Πρωτάθλημα Καλαθοσφαίρισης Κ-19 2015.]]

Η χωρητικότητα του σταδίου είναι 5.222 θέσεις, ενώ, όταν παρέχονται θέσεις για τα μέσα ενημέρωσης και άλλες προσωρινές θέσεις, φτάνει μέχρι και τις 5.500. Το στάδιο περιλαμβάνει επίσης ένα μικρότερο δεύτερο αθλητικό κέντρο, το οποίο χρησιμοποιείται κυρίως για εκπαιδευτικούς σκοπούς, αλλά μπορεί να φιλοξενήσει και εκείνο αθλητικές εκδηλώσεις, μια περιοχή για VIP, αίθουσα συνεντεύξεων τύπου και άλλα.

Έχει διοργανώσει διάφορα παγκόσμια πρωταθλήματα μπάσκετ, ενώ η ΕΟΚ το χρησιμοποιεί για την προπόνηση της Εθνικής Ελλάδας, καθώς και για επίσημους αγώνες. 

Στο στάδιο διοργανώθηκαν αρκετοί από τους αγώνες του Παγκοσμίου Πρωταθλήματος Καλαθοσφαίρισης Ανδρών Κ-19 2019.

## Παραπομπές

Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Κλειστά στάδια στην Ελλάδα
Κατηγορία:Αθλητικές εγκαταστάσεις στο Ηράκλειο
Κλειστό Γήπεδο Πανεπιστημίου Ηρακλείου

Το **Κλειστό Γήπεδο Πανεπιστημίου Ηρακλείου** είναι μικρό πολυχρηστικό κλειστό στάδιο που βρίσκεται στην πόλη του Ηρακλείου, στην Κρήτη της Ελλάδας. Βρίσκεται κοντά στο Πανεπιστήμιο της Κρήτης. Το στάδιο μπορεί να χρησιμοποιηθεί για να φιλοξενήσει πολλές εκδηλώσεις. Κυρίως όμως, στο στάδιο λαμβάνουν χώρα αγώνες μπάσκετ, συναυλίες και τελετές αποφοίτησης φοιτητών του πανεπιστημίου.

## Ιστορία
Παρόλο το μικρό του μέγεθος, το στάδιο έχει φιλοξενήσει παιχνίδια πολλών μεγάλων τουρνουά καλαθοσφαίρισης. Το Ευρωπαϊκό πρωτάθλημα καλαθοσφαίρισης Κ-20 δύο φορές (το 2014 και το 2017) και το Παγκόσμιο Πρωτάθλημα Καλαθοσφαίρισης Ανδρών Κ-19 2015. Επίσης, θα φιλοξενήσει μερικά παιχνίδια από τη φάση των ομίλων τουΠαγκόσμιου Πρωταθλήματος Καλαθοσφαίρισης Κ-19 2019.

Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Κλειστά στάδια στην Ελλάδα
Κατηγορία:Αθλητικές εγκαταστάσεις στο Ηράκλειο
Σούλα έλα ξανά

**Σούλα έλα ξανά** είναι ο τίτλος μιας ελληνικής κωμωδίας παραγωγής 2009 σε σκηνοθεσία Βασίλη Μυριανθόπουλου και σενάριο του Βασίλη Μυριανθόπουλου σε συνεργασία με την Όλγα Μιχαλοπούλου και τον Γιάννη Μπότση.

Στην ταινία πρωταγωνιστεί η Ζέτα Μακρυπούλια υποδυόμενη τη Σούλα, μία 30χρονη γυναίκα που προσπαθεί να βρει τον κατάλληλο σύζυγο μετά από κάποιες λάθος επιλογές. Το υπόλοιπο πρωταγωνιστικό καστ αποτελείται από τους Μιχάλη Μαρίνο, Μέμο Μπεγνή, Μάνο Γαβρά, Κώστα Φραγκολιά, Τζώρτζη Μουριάδη, Μαρία Ανδρούτσου, Φαίδρα Δρούκα, Μίνα Αδαμάκη, Σόφη Ζαννίνου, Αριέττα Μουτούση και Σούλη Σαμπάχ.

Η ταινία έκανε πρεμιέρα στους κινηματογράφους στις 19 Μαρτίου 2009. 

## Πλοκή
Η Σούλα Σαριμπουγιούκη είναι 30 χρονών, ανεξάρτητη, και εναντίον του γάμου. Έχει μεγαλώσει με τις τρεις θείες της, που έχουν καταγωγή από την Πόλη και λατρεύει τα πικάντικα φαγητά. Σήμερα έχει γενέθλια και τα γενέθλια είναι μια πολύ επικίνδυνη μέρα! Σαν την Πρωτοχρονιά! Πρέπει να πάρεις αποφάσεις. Μόλις έλαβε τέσσερις προτάσεις γάμου και αποφασίζει να παντρευτεί! Οι τρεις θείες της εντυπωσιάζονται, οι δύο κολλητές της τρέχουν να συνδράμουν και οι τέσσερις υποψήφιοι γαμπροί καταφθάνουν στο νησί, για να επιλεγεί ο κατάλληλος. Η δοκιμασία αρχίζει και η κατάσταση περιπλέκεται. Ενώ ο νικητής είναι έτοιμος να «πληρώσει» τη νύφη, η Σούλα αποφασίζει ότι ένας γάμος δεν είναι τηλεπαιχνίδι. Η θεά τύχη επεμβαίνει την κατάλληλη στιγμή και η Σούλα βρίσκει επιτέλους τον ορισμό της αγάπης. 

## Διανομή
*Ζέτα Μακρυπούλια ως Σούλα Σαριμπουγιούκη 
*Μιχάλης Μαρίνος ως Τάσος Τζιβουτζίδης 
*Μέμος Μπεγνής ως Μανώλης Σκανδάμης 
*Μάνος Γαβράς ως Ζήσης Γιατρομανωλάκης 
*Κώστας Φραγκολιάς ως Αποστόλης Παπαγιάννης 
*Τζώρτζης Μουριάδης ως Βασίλης 
*Μαρία Ανδρούτσου ως Βίκυ 
*Φαίδρα Δρούκα ως Ρένα
*Μίνα Αδαμάκη ως Μπέμπα 
*Αριέττα Μουτούση ως Ντούλα 
*Σόφη Ζαννίνου ως Ελισώ 
*Σούλη Σαμπάχ ως μητέρα Μανώλη 
*Γιώργος Καπουτζίδης ως καλεσμένος τηλεοπτικής εκπομπής
*Ντόρα Αυλωνίτου ως Φίφη 
*Σωσώ Χατζημανώλη ως Άντζελα 
*Όλγα Μιχαλοπούλου ως γυναίκα με σκύλο 
*Αλέξανδρος Καγιάφας ως ρεσεψιονίστ 
*Ηλιάνα Παναγιωτούνη ως Αγγελική 
*Σπύρος Τσεκούρας ως Ανδρέας 
*Σάκης Τσινιάρος ως διανομέας 
*Δημήτρης Ζωγραφάκης ως άνδρας στο bar

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές κωμικές ταινίες
Κατηγορία:Ταινίες του 2009
Δημογραφία της Πορτογαλίας

Το παρόν λήμμα αναφέρεται στα δημογραφικά χαρακτηριστικά του πληθυσμού της Πορτογαλίας, συμπεριλαμβανομένης της πυκνότητας του πληθυσμού, της εθνικότητας, του επιπέδου εκπαίδευσης, της υγείας του πληθυσμού, της οικονομικής κατάστασης, των θρησκευτικών πεποιθήσεων και άλλων πτυχών του.

Το 2010 η Πορτογαλία είχε 10.572.721 κατοίκους.

Η Πορτογαλία θεωρείται γλωσσικά και θρησκευτικά ως αρκετά ομοιογενής χώρα. Εθνολογικά οι Πορτογάλοι αποτελούν το 95% του συνολικού πληθυσμού και θεωρείται ότι είναι απόγονοι μιας σειράς από αρχαίους παλαιολιθικούς λαούς, όπως τους πρωτο-Κέλτες, τους Κέλτες, τους Ίβηρες και τους Λουζιτανούς. Κάποιες άλλες ομάδες, όπως Ρωμαίοι, Γερμανοί (Βησιγότθοι, Σουηβοί, Βούροι, Αλανοί και Βάνδαλοι) και αργότερα Μαυριτανοί (Βέρβεροι) και Γάλλοι πέρασαν από τη χώρα.

Σήμερα Ουκρανοί, Μολδαβοί, Ρουμάνοι, Ρώσοι, Βούλγαροι, Βραζιλιάνοι, Βενεζουελάνοι και πολίτες πορτογαλόφωνων χωρών αποτελούν την κοινότητα των μεταναστών και απαρτίζουν τις κυριότερες ξένες κοινότητες της χώρας. Τα Πορτογαλικά ομιλούνται σε όλη τη χώρα, με μόνη εξαίρεση τα χωριά γύρω από την Μιράντα ντο Ντόουρο, όπου η μιραντική γλώσσα αποτελεί επίσημη γλώσσα μαζί με την πορτογαλική.

## Μετανάστευση
[δεξιά|500px|μικρογραφία|Αλλοδαποί πολιτογραφημένοι πολίτες στην [Πορτογαλία το 2001.]]
Το 1992 το 1,3% του πληθυσμού αποτελούνταν από αλλοδαπούς, ενώ το 2007 ο αριθμός αυτός είχε φτάσει στο 4,1% ή διαφορετικά σε 435.736 ανθρώπους.

Μετά την ανεξαρτητοποίηση των πρώην αφρικανικών της αποικιών, η Πορτογαλία δέχτηκε ένα σταθερό ρεύμα μετανάστευσης από την Αφρική και κυρίως από το Πράσινο Ακρωτήριο, την Ανγκόλα και τη Γουινέα-Μπισσάου, αλλά επίσης και από το Σάο Τομ.

Η Πορτογαλία δέχτηκε μεγάλα μεταναστευτικά κύματα από το 1999, λόγω κυρίως της έλλειψης εργατικού δυναμικού. Τα ρεύματα αυτά προέρχονταν αρχικά από την ανατολική Ευρώπη (1999-2002) (Ουκρανοί, Ρώσοι, Βούλγαροι, Ρουμάνοι και Μολδαβοί). Αυτά άρχισαν να μειώνονται όταν η αγορά εργασίας είχε υπερκορεστεί.

Από το 2003, οι περισσότεροι μετανάστες προέρχονταν από τη Βραζιλία, την Κίνα και την Ινδική Υποήπειρο. Με την κυβερνητική πολιτική της οικογενειακής επανένωσης περισσότεροι από 6 στους 10 νέους μετανάστες το 2006 διέμεναν νόμιμα στη χώρα.

Υπάρχει, επίσης, ένας σημαντικός αριθμός ηλικιωμένων κατοίκων από τη Δυτική Ευρώπη που αναζητούν καλύτερη ποιότητα ζωής και προέρχονται συγκεκριμένα από τη Γαλλία, τη Γερμανία, την Ολλανδία και το Ηνωμένο Βασίλειο.

Το 2008, η Υπηρεσία Αλλοδαπών και Συνόρων, άρχισε να χρησιμοποιεί ένα νέο ολοκληρωμένο πληροφοριακό σύστημα, ασυμβίβαστο με τα προηγούμενα στατιστικά στοιχεία. Σύμφωνα με τα στοιχεία εκείνου του έτους ο αλλοδαπός πληθυσμός αυξήθηκε κατά 1% από 435.736 το 2007 σε 440.277 το 2008. Χαρακτηριστικό είναι ότι ένας στους τέσσερις μετανάστες ήταν Βραζιλιάνος.

## Παραπομπές


## Εξωτερικοί σύνδεσμοι
* 

Πορτογαλια
Φόρουμ Θεσσαλονίκης

Το **φόρουμ Θεσσαλονίκης** ήταν εσωτερικό κλειστό στάδιο που βρισκόταν κοντά στο κέντρο της Θεσσαλονίκης στην Ελλάδα. Το στάδιο χρησιμοποιούταν ως έδρα των ομάδων μπάσκετ του ΠΑΟΚ, του Άρη, του Ηρακλή και της ΧΑΝΘ, της ομάδας χόκεϊ επί πάγου Πιγκουίνοι Θεσσαλονίκης και πολλών άλλων. Το 1972, χρησιμοποιούταν ως έδρα 10 συλλόγων την ίδια ώρα: τεσσάρων σωματείων καλαθοσφαίρισης, δύο γυμναστικών συλλόγων, δύο συλλόγων χόκεϊ επί πάγου και δύο ομάδων χάντμπολ.

Η μεγαλύτερη προσέλευση που καταγράφηκε στο στάδιο ήταν 42.000 άτομα, το 1929.

Κατηγορία:Γήπεδα καλαθοσφαίρισης στην Ελλάδα
Διοργανώσεις Ε.Π.Σ. Καστοριάς 2018–19

Για την **περίοδο 2018–19**, η Ένωση Ποδοσφαιρικών Σωματείων Καστοριάς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.

Η πρωταθλήτρια της ΕΠΣ Καστοριάς έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Καστοριάς, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα
Η δομή του πρωταθλήματος της Ε.Π.Σ. Καστοριάς είναι η εξής:

* Α΄ Κατηγορία
* Β΄ Κατηγορία

Δημιουργήθηκε νέο αρνητικό ρεκόρ συμμετοχής στο πρωτάθλημα, καθώς δήλωσαν συμμετοχή μόλις 20 ομάδες, εκ των οποίων μάλιστα η μία (Φλατσάτα Οινόης), δεν θα πάρει μέρος στο κύπελλο. Στο νομό πριν από 32 χρόνια (1986) υπήρχαν ενεργά 61 σωματεία που μετείχαν στα πρωταθλήματά της.  

### Α΄ Κατηγορία
Το πρωτάθλημα διεξάγεται με τη μορφή διπλών αγώνων.  Ο ΑΓΣ Καστοριά δεν είχε δικαίωμα συμμετοχής καθώς είχε οφειλές προς ΕΠΟ και ΕΠΣ Καστοριάς. Έτσι το πρωτάθλημα διεξήχθη με τη συμμετοχή 13 συλλόγων και λόγω του υποβιβασμού από τη Γ ΄ Εθνική του Μέγα Αλέξανδρου Καλλιθέας , υποβιβάστηκαν ο ΑΟ Κάστωρ και η Ακαδημία Κρόνος.

Πρωταθλήτρια για την περίοδο 2018-19 ήταν η Αστραπή Μεσοποταμίας.

### Β΄ Κατηγορία
Με τη συμμετοχή 7 συλλόγων διεξήχθη το πρωτάθλημα της Β΄ Κατηγορίας. Οι Κεραυνός Χιλιόδενδρου και ΠΑΟ Καλοχωρίου μετά τον υποβιβασμό τους από την Α κατηγορία δε δήλωσαν συμμετοχή, όπως και ο ΠΑΣ Κορεστειών. Οι 4 πρώτες ομάδες συμμετέχουν στα play off. Μόνο η πρώτη προβιβάζεται καθώς η Α κατηγορία την περίοδο 2019-20 προβλεπόταν να αποτελείται από 12 συνολικά ομάδες.

#### Play Off

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Καστοριάς.

### Τελικός

## Παραπομπές


## Εξωτερικοί σύνδεσμοι

* 
* ΕΠΣ Καστοριάς: Βαθμολογικοί Πίνακες 2018-19

Κατηγορία:Ε.Π.Σ. Καστοριάς
Μάριος Μαυρίδης

Ο **Μάριος Μαυρίδης** (Καρπάσια Κερυνείας, 5 Αυγούστου 1963) είναι Ελληνοκύπριος πολιτικός. Από το 2011 είναι βουλευτής στην Εκλογική περιφέρεια Κερύνειας εκλεγμένος με τον ΔΗΣΥ.

## Βιογραφικά στοιχεία
Ο Μάριος Μαυρίδης γεννήθηκε στην Καρπάσια στις 5 Αυγούστου 1963.  Ομιλεί πέρα από την ελληνική και την αγγλική γλώσσα. Είναι κάτοχος πτυχίου Οικονομικών-Λογιστικής (1984) και κάτοχος διδακτορικού διπλώματος στα οικονομικά (1991) του Πανεπιστημίου του Ιλινόις. Επιπλέον είναι εγκεκριμένος λογιστής (1986) και εγκεκριμένος σύμβουλος επενδύσεων (2006) στις Ηνωμένες Πολιτείες Αμερικής.

Από το 1992 είναι καθηγητής οικονομικών στο Ευρωπαϊκό Πανεπιστήμιο Κύπρου.

Ο  Μάριος Μαυρίδης είναι νυμφευμένος με την Έλενα Παγδατή και έχει δύο υιούς και μία κόρη. 

## Πολιτική διαδρομή
Εκλέχτηκε για πρώτη φορά βουλευτής στις βουλευτικές εκλογές του 2011 στην Εκλογική περιφέρεια Κερύνειας με τον Δημοκρατικό Συναγερμό για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Οικονομικών και Προϋπολογισμού. Είναι μέλος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, της Κοινοβουλευτικής Επιτροπής Οικονομικών και Προϋπολογισμού, της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και της Ad Hoc Κοινοβουλευτικής Επιτροπής για την Αναθεώρηση και τον Εκσυγχρονισμό του Κανονισμού της Βουλής. Επιπλέον, διετέλεσε μέλος της αντιπροσωπίας της Βουλής στη Διακοινοβουλευτική Διάσκεψη για τη Σταθερότητα, τον Οικονομικό Συντονισμό και τη Διακυβέρνηση στην Ευρωπαϊκή Ένωση.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Κερύνειας
Κατηγορία:Κύπριοι πανεπιστημιακοί
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Υπασπιστής

μικρογραφία|Υπασπιστής
Ο **υπασπιστής** ήταν είδος αρχαίου πολεμιστή. Στον Όμηρο, ο Δηίφοβος προχωράει «ὑπασπίδια» ή υπό την κάλυψη της ασπίδας του.  Από τον 4ο αιώνα π.Χ, η λέξη είχε ερμηνευθεί ως στρατιώτης υψηλού κύρους, όπως ισχυρίζεται ο Ηρόδοτος σε μία από τις πρώτες γνωστές χρήσεις: 

*«ἤλαυνε δὲ ἵππον ὁ Ἀρτύβιος δεδιδαγμένον πρὸς ὁπλίτην ἵστασθαι ὀρθόν. πυθόμενος ὦν ταῦτα ὁ Ὀνήσιλος, ἦν γάρ οἱ ὑπασπιστὴς γένος μὲν Κάρ, τὰ δὲ πολέμια κάρτα δόκιμος καὶ ἄλλως λήματος πλέος, εἶπε πρὸς τοῦτον»*  

Αυτή η μονάδα, γνωστή ως υπασπιστές, ήταν πιθανώς οπλισμένη ως οπλίτες και όχι ως φαλαγγίτες στον στρατό του Φιλίππου Β'. Στη μάχη, ήταν οπλισμένοι με ασπίδα, σπολά ή λινοθώρακα ως πανοπλία, περικεφαλαία, δόρυ και με ξίφος ή κοπίδα. Σε προκαθορισμένες μάχες, οι Μακεδονικοί υπασπιστές τοποθετούνταν στις πτέρυγες της φάλαγγας, ενώ οι δικές τους πλευρές προστατεύονταν από το ελαφρύ πεζικό και το ιππικό . Η δουλειά τους ήταν να φρουρούν τις πλευρές αυτού του μεγάλου και δύσκαμπτου σχηματισμού. Οι φαλαγγίτες δεν ήταν ιδιαίτερα ευκίνητοι ή ικανοί να γυρίσουν γρήγορα, έτσι οι υπασπιστές θα εμπόδιζαν τις επιθέσεις στις ευάλωτες πλευρές. Ο ρόλος τους ήταν ζωτικός για την επιτυχία της τακτικής του Φίλιππου, διότι η Μακεδονική Φάλαγγα, αν και αήττητη από το μέτωπο, ήταν ευάλωτη σε γρήγορους ελιγμούς και περικυκλώσεις. Την προστασία από αυτόν τον σοβαρό κίνδυνο την παρείχαν οι υπασπιστές, οι οποίοι μπορούσαν να διεξάγουν ταχείς ελιγμούς και να χρησιμοποιούν τακτικές, οι οποίες θα ήταν αδύνατες (ή τουλάχιστον πολύ λιγότερο αποτελεσματικές) εάν εκτελούνταν από τους φαλαγγίτες. 
μικρογραφία|Υπασπιστές
Αξίζει να επισημανθεί ότι οι αναφορές σε μονάδες ονόματι «υπασπιστές» εμφανίζονται πολύ αργότερα από την εποχή του Φιλίππου Β', και γι' αυτό οι σύγχρονοι μελετητές υποθέτουν ότι οι μετέπειτα αναφορές όπως αυτές από τον Διόδωρο Σικελιώτη (1ος αιώνας π.Χ) και τον Φλάβιο Αρριανό είχαν παλαιότερες πηγές.

Στην Ελληνιστική περίοδο, οι υπασπιστές συνέχισαν να υπάρχουν, αν και με διαφορετικές ιδιότητες και ονόματα. Το όνομα επέζησε στα βασίλεια των Σελευκιδών, των Πτολεμαίων και των Αντιγονιδών, αλλά θεωρούνταν πλέον βασιλικοί σωματοφύλακες και στρατιωτικοί διαχειριστές. Ο Πολύβιος αναφέρει έναν υπασπιστή που έστειλε ο Φίλιππος Ε' της Μακεδονίας, μετά την ήττα του στη Μάχη των Κυνός Κεφαλών το 197 π.Χ., στη Λάρισα για να κάψει κρατικά έγγραφα.  

Η πολεμική μονάδα των υπασπιστών φαίνεται να έχει επιζήσει στη Μακεδονία ως οι πελταστές, της οποίας το κύρος, ο εξοπλισμός και ο ρόλος φαίνεται να ήταν σχεδόν ακριβώς ίδιοι με εκείνον του υπασπιστών κατά τη βασιλεία του Φιλίππου.  Αρχικά αποτελούμενη από 3.000 άνδρες, από τον Τρίτο Μακεδονικό Πόλεμο υπήρχαν 5.000, πιθανόν για την υιοθεσία άλλου σχηματισμού.  

## Δείτε επίσης

* Σκευοφόρος 
* Αμύντας της Λυνκεστίδας 
*Πεζεταίρος
*Εταίροι
*Μακεδονική φάλαγγα
*Πελταστής

## Πηγές

Κατηγορία:Στρατιωτικοί σχηματισμοί της αρχαίας Ελλάδας
Κατηγορία:Αρχαιοελληνική στρατιωτική ορολογία
Κατηγορία:Μακεδονία
Κατηγορία:Αλέξανδρος ο Μέγας
Κατηγορία:Μακεδονικό Βασίλειο
Μαριέλλα Αριστείδου

Η **Μαριέλλα Αριστείδου** είναι Ελληνοκύπρια πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένη με τον ΔΗΣΥ.

## Βιογραφικά στοιχεία
Η Μαριέλλα Αριστείδου γεννήθηκε στη Λεμεσό στις 2 Φεβρουαρίου 1985.  Ομιλεί, πέρα από την ελληνική, την αγγλική γλώσσα και τη γαλλική γλώσσα. Σπούδασε Γαλλική Φιλολογία στο Εθνικό και Καποδιστριακό Πανεπιστήμιο Αθηνών και δημοσιογραφία στο Εργαστήρι Επαγγελματικής Δημοσιογραφίας.

Η Μαριέλλα Αριστείδου είναι νυμφευμένη με τον Νικόλα Παπαγιάννη και έχει ένα υιό.

## Πολιτική διαδρομή
Στις Δημοτικές εκλογές του 2011 εκλέχθηκε δημοτικός σύμβουλος στον Δήμο Λεμεσού. Παρέμεινε στη θέση αυτή έως τον Μάιο του 2016, όπου εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική περιφέρεια Κερύνειας με τον Δημοκρατικό Συναγερμό για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρώτρια πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών. Επιπλέον, ήταν μέλος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Κερύνειας
Κατηγορία:Κύπριοι επιχειρηματίες
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Τιμητικό Παράσημο για τις υπηρεσίες στην Δημοκρατία της Αυστρίας

Το **Τιμητικό Παράσημο για τις υπηρεσίες στη Δημοκρατία της Αυστρίας** () είναι εθνικό βραβείο που απονέμεται από την Αυστρία. Απονέμεται σε 15 τάξεις. Είναι η υψηλότερη τιμή που απονέμει η Αυστρία.

## Παραπομπές

## Εξωτερικοί σύνδεσμοι

* "Decorations of Honor" from the website of the President of Austria

Κατηγορία:Τάγματα, παράσημα και μετάλλια της Αυστρίας
Ματθίλδη της Βραβάντης, κόμισσα του Αρτουά

Η **Ματθίλδη της Βραβάντης** (14 Ιουνίου 1224 - 29 Σεπτεμβρίου 1228 από τον Οίκο του Ρετζινάρ ήταν η μεγαλύτερη κόρη του Ερρίκου Β΄ δούκα της Βραβάντης και της πρώτης συζύγου του Μαρίας της Σουαβίας. 

## Οικογένεια
Η Ματθίλδη παντρεύτηκε σε ηλικία 13 ετών (14 Ιουνίου 1237) τον πρώτο της σύζυγο, τον 21χρονο Ροβέρτο Α΄ κόμη τού Αρτουά. Ο Ροβέρτος Α΄ ήταν δεύτερος γιος του Λουδοβίκου Η΄ του Λέοντος και της Λευκής της Καστίλης, αδελφός του βασιλιά της Γαλλίας Λουδοβίκου Θ΄ του Αγίου. Μαζί του η Ματθίλδη απέκτησε:

* Λευκή 1248 – 1302, παντρεύτηκε σε πρώτο γάμο τον Ερρίκο Α΄ της Ναβάρρας και σε δεύτερο τον Εδμόνδο Κράουτσμπακ.
* Ροβέρτος Β΄ 1250 – 1302, διάδοχος του Ροβέρτου στην κομητεία του Αρτουά.

Ο Ροβέρτος Α΄ δολοφονήθηκε, ενώ συμμετείχε στη Ζ΄ Σταυροφορία (8 Φεβρουαρίου 1250). Έπειτα η Ματθίλδη παντρεύτηκε σε δεύτερο γάμο τον Γκυ Γ΄ κόμη τού Σαιν-Πολ, μικρότερο γιο του Ούγου Α΄ κόμη του Μπλουά και της Μαρίας των Αβέν. Μαζί του απέκτησε:

* Ούγος Β΄ απεβ. 1307, κόμης του Σαιν-Πολ και αργότερα του Μπλουά.
* Γκυ Δ΄ π. 1254-1317, κόμης του Σαιν-Πολ.
* Ιάκωβος απεβ. 1302, κύριος των Λεζ, Κονντέ, Καρενσύ, Ουκουά & Ωμπινύ.
* Βεατρίκη απεβ. 1304, παντρεύτηκε τον Ιωάννη Β΄ των Μπριέν κόμη του Ε.
* Ιωάννα, παντρεύτηκε τον Γουλιέλμο Γ΄ του Σωβινύ, κύριο του Σατωρού.

## Πρόγονοι



	

## Παραπομπές


## Πηγές
* 
* 
* 
* 

Κατηγορία:Οίκος του Ρέγκιναρ
Κατηγορία:Κόμισσες του Αρτουά
Αμικία του Κουρτεναί

Η **Αμικία του Κουρτεναί** (1250 - 1275) ήταν Γαλλίδα ευγενής, μέλος του Οίκου των Καπετιδών-Κουρτεναί. Η Αμικία ήταν κόρη του Πέτρου κυρίου του Κονς και του Μεάν (1218-1250) (ο οποίος έπεσε στη *"μάχη της Ελ Μανσούρα"* στην Ζ΄ Σταυροφορία) και της Πετρονίλλας του Ζουανί, κόρης του Γκοσέρ του Ζουανί. 

## Οικογένεια
Παντρεύτηκε τον Ροβέρτο Β΄ κόμη του Αρτουά, με τον οποίο απέκτησε :

*Μαώ 1268-1329, παντρεύτηκε τον Όθωνα Δ΄ κόμη της Βουργουνδίας από τον Οίκο της Ιβρέας.
*Φίλιππος 1269-1298, κόμης τού Αρτουά.
*Ροβέρτος γεν. 1271, απεβίωσε νήπιο.

## Παραπομπές


## Πηγές
* 

Κατηγορία:Καπέτοι
Κατηγορία:Κόμισσες του Αρτουά
Κατηγορία:Γαλλίδες κόμισσες
Κοσμάτι Γρεβενών

Το **Κοσμάτι** είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.

## Γεωγραφικά - ιστορικά στοιχεία
Το Κοσμάτι βρίσκεται στις πλαγιές του όρους Όρλιακας, δίπλα στα ανατολικά όρια του Εθνικού Πάρκου Βόρειας Πίνδου και απέχουν 17 χλμ. ΝΔ. από τα Γρεβενά. Στα ανατολικά του χωριού περνάει ο ποταμός Βενέτικος και η Εγνατία Οδός. Οι κάτοικοί του ασχολούνται κυρίως με τη γεωργία και κτηνοτροφία. Πριν τον Β' Παγκόσμιο πόλεμο, ονομαζόταν *"η κρασομάνα του Όρλιακα"* και υπήρχαν 35 οργανωμένα καζάνια απόσταξης με παραγωγή κρασιού που υπολογιζόταν σε 150 τόνους από τις περίπου 60 οικογένειες.

Πολιτισμικά συμπεριλαμβάνεται στα "Κουπατσιοχώρια των Γρεβενών" και στα βλάχικα αναφερόταν ως "Κουσμάτσλι". Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

Το χωριό είναι η πατρίδα του Μακεδονομάχου Στέργιου Τελιόπαλου ή Ζαπάρα, που γεννήθηκε το 1882 και πολέμησε σε ανταρτικά σώματα την περίοδο 1904 - 1908 οπότε το τούρκικο σύνταγμα με υπογραφή του επέτρεψε να επιστρέψει στο Κοσμάτι.

Την περίοδο της κατοχής, στις 9 Ιουλίου του 1944, οι Γερμανοί εκτέλεσαν στο χωριό 29 άτομα.

## Αξιοθέατα
Η "γέφυρα του Σπανού" πάνω στο Bενέτικο ποταμό στο δρόμο προς Κηπουρειό και Πηγαδίτσα, που κτίστηκε τον 19ο αι. από το Mουσταφά πασά ή Σπανό στα ερείπια παλαιότερου και έχει χαρακτηριστεί ως ιστορικό διατηρητέο μνημείο. Συνέδεε την Ήπειρο με τη Μακεδονία και θεωρείται το μεγαλύτερο σωζόμενο πέτρινο γεφύρι της Μακεδονίας. Έχει μήκος 85 μέτρα και πήρε το όνομα του Μουσταφά Πασά ή Σπανού (από το Αργυρόκαστρο) επειδή αυτός χρηματοδότησε την τελευταία ανακατασκευή που έγινε το 1846. Δίπλα στο γεφύρι υπήρχαν χάνι και τουρκικό φυλάκιο.

Η εκκλησία του Αγίου Νικολάου από το 1969 έχει χαρακτηριστεί ως ιστορικό διατηρητέο μνημείο.

Ο Βενέτικος ποταμός αποτελεί ιδανικό προορισμό για δραστηριότητες ράφτινγκ και καγιάκ. Η διαδρομή του από τη "γέφυρα του Μοναχιτίου" μέχρι τη "γέφυρα του Σπανού" θεωρείται δύσκολη και για πιο έμπειρους.

## Διοικητικά στοιχεία
Αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης αποτελεί την τοπική κοινότητα Κοσματίου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011ως κοινότητα έχει πληθυσμό 134 κατοίκους, ενώ ως οικισμός 159.

## Παραπομπές


## Εξωτερικοί σύνδεσμοι
* Tovoion Tv Tο Κοσμάτι Γρεβενών στο https://www.youtube.com
* Γεφύρι Σπανού από τον ιστότοπο http://www.visit-grevena.gr

Κατηγορία:Δήμος Γρεβενών
Κοσμάτι
Ναυμαχία της Πρέβεζας

Η **Ναυμαχία της Πρέβεζας** μπορεί να αναφέρεται σε:

* Ναυμαχία της Πρέβεζας (1538)
* Ναυμαχία της Πρέβεζας (1911)
Κωνσταντίνος Ζαλαγκίτης

Ο **Κωνσταντίνος (Κώστας) Ζαλαγκίτης** (γεννήθηκε στις 13 Δεκεμβρίου 1980) είναι παλαίμαχος Έλληνας αθλητής του άλματος εις τριπλούν. Γεννήθηκε στα Τρίκαλα.

Τελείωσε δωδέκατος στο Παγκόσμιο Πρωτάθλημα του 2001 και όγδοος στο Ευρωπαϊκό Πρωτάθλημα του 2002. Επίσης συμμετείχε στους Ολυμπιακούς Αγώνες του 2000 και στο Παγκόσμιο Πρωτάθλημα 2005  χωρίς να φτάσει στους τελικούς.

Το προσωπικό του ρεκόρ είναι 17.43 μέτρα, που επιτεύχθηκε τον Ιούνιο του 2002 στα Χανιά. Στην Ελλάδα μόνο ο Δημήτρης Τσιάμης έκανε μεγαλύτερο άλμα.

## Παραπομπές


Κατηγορία:Έλληνες αθλητές του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Σταμάτης Λένης

Ο **Σταμάτιος Λένης** (**Σταμάτης Λένης**, γεννημένος στις 11 Οκτωβρίου 1978) είναι παλαίμαχος Έλληνας αθλητής του άλματος εις τριπλούν. Αγωνίστηκε στο άλμα εις τριπλούν ανδρών στους Θερινούς Ολυμπιακούς Αγώνες 2000 στο Σίδνεϊ της Αυστραλίας.

## Εξωτερικοί σύνδεσμοι
*Σταμάτης Λένης *worldathletics.org*, Ανακτήθηκε 3 Ιανουαρίου 2020 
*Σταμάτης Λένης *sports-reference.com*, Ανακτήθηκε 3 Ιανουαρίου 2020

Κατηγορία:Έλληνες αθλητές του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Γυμναστήριο Αγίου Θωμά Αμαρουσίου

Tο **Κλειστό Γυμναστήριο Αγίου Θωμά Αμαρουσίου** γνωστό και ως **Κλειστό Αμαρουσίου** είναι εσωτερικός αθλητικός χώρος που βρίσκεται στο Μαρούσι, το οποίο είναι ένα προάστιο στα 9 περίπου χιλιόμετρα βόρεια του κέντρου των Αθηνών.

## Τοποθεσία
Το γυμναστήριο βρίσκεται στη συμβολή των οδών Νιόβης και Διονύσου και απέχει 500 μέτρα από το Ολυμπιακό Αθλητικό Κέντρο Αθηνών (ΟΑΚΑ) και το Ολυμπιακό Κλειστό Γυμναστήριο. Το γυμναστήριο φιλοξενεί κατά κύριο λόγο αγώνες μπάσκετ. Ανήκει στον  Δήμο Αμαρουσίου και η χωρητικότητά του φτάνει τα 1.700 άτομα.

## Ιστορία
Το Κλειστό του Αγίου Θωμά (όπως είναι γνωστό λόγω της περιοχής όπου βρίσκεται) κτίστηκε το 1997 και άρχισε να χρησιμοποιείται το 1998, όταν ο Γ.Σ. Αμαρουσίου προήχθη στη Α1 κατηγορία του Πρωταθλήματος Ελλάδας καλαθοσφαίρισης. Από τότε είναι έδρα του συλλόγου. Το στάδιο ανακαινίστηκε το 2017. Από την αγωνιστκή περίοδο 2019-20 αποτελεί την έδρα της ανδρικής και γυναικείας ομάδας πετοσφαίρισης του Παναθηναϊκού.

## Παραπομπές

## Εξωτερικοί σύνδεσμοι
* Πληροφορίες σχετικά με το γυμναστήριο www.stadia.gr
* Τρόποι μετάβασης στο Γυμναστήριο Αγίου Θωμά moovitapp.com

Κατηγορία:Μαρούσι
Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Αγιος Θωμας
Βασίλειος Ξυδάς

Ο **Βασίλειος Ξυδάς** (γεννήθηκε το 1877, ημερομηνία θανάτου άγνωστη) ήταν Έλληνας αθλητής ο οποίος γεννήθηκε στην Αθήνα. Αγωνίστηκε στους Θερινούς Ολυμπιακούς Αγώνες 1896 της Αθήνας.

Το 1896 ο Ξυδάς αγωνίστηκε στο άλμα επί κοντώ. Κέρδισε την αμφίβολη διάκριση καθώς ήταν ο μόνος αθλητής του άλματος επί κοντώ που δεν κέρδισε μετάλλιο, καθώς βγήκε πέμπτος, καθώς οι Έλληνες Ιωάννης Θεοδωρόπουλος και Ευάγγελος Δαμάσκος βγήκαν τρίτοι πίσω από τους αμερικανούς Γουίλιαμ Χόιτ και Άλμπερτ Τάιλερ. Υπήρχαν μόνο πέντε αθλητές στο άλμα επί κοντώ. Το καλύτερο άλμα του Ξυδά ήταν τα 2.40 μέτρα. 

## Παραπομπές


## Εξωτερικοί σύνδεσμοι
*Κατάλογος Ελλήνων αθλητών

Κατηγορία:Έλληνες αθλητές του άλματος επί κοντώ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Σταμάτης Μασούρης

Ο **Σταμάτιος Μασούρης** (18;; - 19;;, Σταμάτης Μασούρης) ήταν Έλληνας αθλητής. Αγωνίστηκε στους Ολυμπιακούς Αγώνες του 1896 στην Αθήνα.

Ο Μασούρης ήταν μεταξύ των 17 αθλητών που ξεκίνησαν τον αγώνα του μαραθωνίου. Τελείωσε όγδοος μεταξύ των εννέα αθλητών που ολοκλήρωσαν τον αγώνα.

## Παραπομπές


## Εξωτερικοί σύνδεσμοι
* Κατάλογος Ελλήνων αθλητών

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Σχέσεις Ελλάδας και Γουατεμάλας

Οι **σχέσεις Ελλάδας-Γουατεμάλας** είναι οι διεθνείς σχέσεις Ελλάδας και Γουατεμάλας. Οι δύο χώρες ξεκίνησαν επίσημες διπλωματικές σχέσεις στις 20 Ιουλίου 1966. 

## Διπλωματικές αποστολές
Οι διπλωματικές σχέσεις Ελλάδας - Γουατεμάλας ξεκίνησαν στις 20 Ιουλίου 1966. Οι δύο χώρες διατηρούν πρεσβείες στις πρωτεύουσες τους. Η Ελλάδα διατηρεί διπλωματική αποστολή στη Γουατεμάλα μέσω της πρεσβείας της στο Μεξικό. Η Γουατεμάλα διατηρεί διπλωματική αποστολή στην Ελλάδα μέσω της πρεσβείας της στην Αγία Έδρα. Η Γουατεμάλα και η Ελλάδα έχουν σταθερή και καλή διμερή σχέση στον διπλωματικό και οικονομικό χώρο.

Το εμπόριο μεταξύ Γουατεμάλας και Ελλάδας είναι ανεπτυγμένο.

## Παραπομπές


Γουατεμαλα
Ελλαδα
Περιφέρεια Αρμαβίρ

Η **περιφέρεια Αρμαβίρ** (Αρμενικά: Արմավիր), είναι μια περιφέρεια στο δυτικό τμήμα της Αρμενίας . Βρίσκεται στην πεδιάδα του Αραράτ που περιβάλλεται  από το όρος Αραράτ στο νότο και το όρος Αραγκάτς στο βορρά, πρωτεύουσα της περιφέρειας είναι η πόλη Αρμαβίρ, ενώ η μεγαλύτερη πόλη είναι το Ετσμιαντζίν. Η περιφέρεια συνορεύει στα νότια και στα δυτικά και σε συνολικό μήκος 72 χλμ. με την Τουρκία. Έχει έκταση 1.242 τ.χλμ και ο πληθυσμός της ανέρχεται στους 265.770 κατοίκους σύμφωνα με την απογραφή του 2011.
Η Περιφέρεια πήρε το όνομά της από την αρχαία πόλη Αρμαβίρ που ιδρύθηκε το 331 π.Χ. Η περιοχή του Αρμαβίρ είναι επίσης ο τόπος της αποφασιστικής Μάχης του Σαρνταραπάτ (22 με 26 Μαΐου 1918) που οδήγησε στην ίδρυση της πρώτης Δημοκρατίας της Αρμενίας. Η μάχη θεωρείται ως ένα κρίσιμο ιστορικό γεγονός όχι μόνο εμποδίζοντας την τουρκική προέλαση προς το Γιερεβάν και την υπόλοιπη Αρμενία αλλά και εμποδίζοντας την πλήρη καταστροφή του αρμενικού έθνους.
Ο πυρηνικός σταθμός Μετσαμόρ βρίσκεται επίσης στην Περιφέρεια Αρμαβίρ κοντά στην πόλη του Μετσαμόρ.
Το μεγαλύτερο αεροδρόμιο της χώρας, το διεθνές αεροδρόμιο Ζβαρτνότς, βρίσκεται κοντά στο χωριό Παρακάρ στην περιφέρεια Αρμαβίρ (σε απόσταση 12 χιλιομέτρων δυτικά του Γιερεβάν).
Τέλος, στην περιφέρεια αυτή βρίσκεται το πνευματικό κέντρο του αρμενικού έθνους. Η Καθεδρικός Ναός του Ετσμιαντζίν της Αρμενικής Αποστολικής Εκκλησίας είναι την έδρα του Καθολικού Πατριάρχη Απάντων των Αρμενίων.

## Εθνικές ομάδες και Θρησκεύματα
Η πλειοψηφία του πληθυσμού της Περιφέρειας Αρμαβίρ είναι Αρμένιοι που ανήκουν στην Αρμενική Αποστολική Εκκλησία. Ρυθμιστικό όργανο της εκκλησίας είναι η Επισκοπή Αρμαβίρ, με επικεφαλής τον Επίσκοπο Σιών, Αδαμιάν. Ο καθεδρικός ναός του Αγίου Γρηγορίου του Ναρέκ στην πόλη Αρμαβίρ είναι η έδρα της επισκοπής.
Ωστόσο, υπάρχει ένας σημαντικός αριθμός Γιαζίντι στο Αρμαβίρ που ανέρχεται συνολικά σε περίπου 17.000 άτομα, κυρίως στα χωριά Ζαρτόνκ, Ερασχαχούν, Ναλμπαντιάν, Εγεγκνούτ, Αρτασάρ, Νορ Αρταγκέρς και στο μικρό χωριό Φερίκ όπου οι Γιαζίντι αποτελούν την πλειοψηφία. Το χωριό Ακναλίτς είναι η τοποθεσία όπου στεγάζεται ο μεγαλύτερος, σε όλο τον κόσμο, ναός των Γιαζίντι, γνωστός ως Κουμπά Μερέ Ντιβανέ, τα θυρανοίξια του οποίου έλαβαν χώρα το Σεπτέμβριο του 2019.
Το χωριό Νόρ Αρτάγερς φιλοξενεί επίσης μια μικρή Ασσυριακή κοινότητα με συνολικά περίπου 260 άτομα.  Ανήκουν στην Ασσυριακή Εκκλησία της Ανατολής.

## Παραπομπές


Αρμαβίρ
S-200

Ο **S-200**, γνωστός και ως **NPO Almaz S-200 [[Αγγαράς|Ανγκάρα]]/Βέγκα/Ντούμπνα** (κωδικός ΝΑΤΟ: **SA-5 Gammon**) είναι ρωσοσοβιετικό σύστημα πυραύλων επιφάνειας-αέρος που μπορεί να εξαπολύσει επιθέσεις σε πολύ μεγάλες αποστάσεις. Το σύστημα αυτό, το οποίο ξεκίνησε να αναπτύσσεται το 1966, σχεδιάστηκε για να υπερασπίσει μεγάλες περιοχές από επιθέσεις βομβαρδιστικών ή άλλων στρατηγικών αεροσκαφών. 

Το σύστημα διαθέτει έξι εκτοξευτήρες πυραύλων μονής τροχιάς με βλήματα πλάτους 10.72 μέτρων και ραντάρ ελέγχου πυρός. 

Μπορεί επίσης να συνδυαστεί με ένα σύστημα ραντάρ μεγαλύτερης εμβέλειας.   

## Χρήστες
μικρογραφία| Χώρες που χρησιμοποιούν το σύστημα S-200 το 2008, συμπεριλαμβανομένης της Ρωσίας.

### Σημερινοί χρήστες

*  –  10
*  –  15
*  –  1 παρτίδα.
*  – 3 παρτίδες στον στρατό, 4 παρτίδες (τάγματα) στην Ινδική Πολεμική Αεροπορία
*  –  10 αναβαθμισμένες παρτίδες, σε υπηρεσία, θα αντικατασταθούν από το σύστημα Σαγιάντ-2/Σαγιάντ-3 (Ταλάς).
*  – 
*  – 4 παρτίδες (2008). 40 συστήματα το 2010 (ο αριθμός των συστατικών στοιχείων είναι άγνωστος).
*  – 20 εκτοξευτές από τη Βόρεια Κορέα.
*  – 2 παρτίδες. Σχεδιάζεται να αντικατασταθούν με το σύστημα Βίσουα.
*  – 2 τάγματα αεράμυνας, 2 διαιρέσεις που περιλαμβάνουν μπαταρίες S-200 (44 εκτοξευτές / ≈50/ 48) λειτουργούσαν το 2010, ενώ το 2012 υπήρχαν εκτοξευτές S-200VE. Οι συριακές ένοπλες δυνάμεις κατασκεύασαν ένα νέο χώρο S-200 στο αεροδρόμιο Κβέιρες, κοντά στο Χαλέπι, τον Ιούλιο 2016. Η Συριακή Δύναμη Αεράμυνας λειτουργεί τον χώρο αυτό. 
*  – 
*  – 

### Πρώην χρήστες

*  – Περίπου 4 παρτίδες.
*  – 5 παρτίδες, πέρασαν στα διάδοχα κράτη.
*  – Με βάση το μοίρασμα των αποθεμάτων του τσεχοσλοβάκικου στρατού, η Τσεχία έλαβε τα τσεχοσλοβακικά συστήματα S-200 SAM αλλά τέθηκαν εκτός υπηρεσίας στα μέσα της δεκαετίας του 1990.
*  – 4 παρτίδες.
*  – 4 παρτίδες από την πρώην Ανατολική Γερμανία και τέθηκαν εκτός υπηρεσίας γύρω στο 1991
*  – 1 παρτίδα.*
*  – 8 παρτίδες.
*  –  1 παρτίδα
*  - Το 2014, είχαν τεθεί εκτός υπηρεσίας.
*  – 
*  – Ο Μογγολικός Λαϊκός Στρατός λειτουργούσε περίπου 4 παρτίδες συστημάτων SA-5 το 1985, αλλά σήμερα είναι αμφίβολο εάν υπάρχει κάποια παρτίδα που να είναι ακόμη σε υπηρεσία.
*  – Αποσύρθηκε στις 30 Οκτωβρίου 2013 
*  – Αρχικός δημιουργός του συστήματος ZA-PVO, χρησιμοποιήθηκε για αμυντικούς σκοπούς. Το σύστημα άρχισε να αποσύρεται σταδιακά στην δεκαετία του 1980. Επειδή κατά την διάλυση της ΕΣΣΔ το 1991 η διαδικασία εγκατάλειψης δεν είχε ολοκληρωθεί, οι πύραυλοι μοιράστηκαν στα διάδοχα κράτη.

## Παραπομπές




Κατηγορία:Πύραυλοι επιφανείας-αέρος
Χρήστος Ζούμης

Ο **Χρήστος Ζούμης** (γεννήθηκε το 1875, ημερομηνία θανάτου άγνωστη) ήταν Έλληνας αθλητής. Αγωνίστηκε στους Θερινούς Ολυμπιακούς Αγώνες 1896 στην Αθήνα.

Γεννήθηκε στη Χαλκίδα.

Ο Ζούμης τερμάτισε έκτος ή έβδομος στο άλμα εις τριπλούν, με τον Φριτς Χόφμαν να έχει την άλλη θέση. Στο αγώνισμα συμμετείχαν εφτά αθλητές.

## Παραπομπές


## Εξωτερικοί σύνδεσμοι
* Κατάλογος ελλήνων αθλητών

Κατηγορία:Έλληνες αθλητές του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Ολόσωμη χαρτογράφηση σπίλων

Η **ολόσωμη χαρτογράφηση σπίλων** είναι μία **προληπτική εξέταση** για τον δερματικό καρκίνο και το **[[μελάνωμα]]**, το οποίο είναι η πλέον επικίνδυνη μορφή καρκίνου του δέρματος. Η εξέταση γίνεται αυτοματοποιημένα από δερματολόγο, μέσω μίας ψηφιακής συσκευής εφοδιασμένης με κάμερα υψηλής ανάλυσης και εξελιγμένο λογισμικό. Η  κάμερα λαμβάνει λεπτομερείς φωτογραφίες όλων των σπίλων του δέρματος, από την κορυφή ως τα νύχια, ακόμη και στο τριχωτό της κεφαλής. Είναι συνδεδεμένη με έναν υπολογιστή και κατά τη διάρκεια της εξέτασης, μεταφέρει όλες τις φωτογραφίες των σπίλων με τα χαρακτηριστικά τους στο αρχείο του ασθενούς και στη βάση δεδομένων του γιατρού.

Η ολόσωμη χαρτογράφηση σπίλων επιτρέπει στον δερματολόγο να δημιουργήσει ένα ακριβές σύνολο φωτογραφιών όλων των σπίλων ενός ασθενούς. Έτσι, σε κάθε επαναλαμβανόμενη εξέταση μπορεί να συγκρίνει τις νέες ψηφιακές φωτογραφίες των σπίλων με τις αντίστοιχες προηγούμενες και **να εντοπίσει άμεσα όλους τους νεοεμφανιζόμενους σπίλους ή μεταβολές σε υπάρχοντες σπίλους**. Η εξέταση είναι ασφαλής, χωρίς ακτινοβολία και οι πληροφορίες που παρέχει στον δερματολόγο είναι απόλυτα ακριβείς, διευκολύνοντάς τον να εντοπίζει όλους τους ύποπτους σπίλους στο δέρμα του ασθενούς και να προβαίνει έγκαιρα σε διάγνωση και θεραπεία μελανώματος ή άλλης μορφής δερματικού καρκίνου.

Η προληπτική εξέταση μελανώματος και καρκίνου του δέρματος πρέπει να γίνεται κάθε 6 ή 12 μήνες, ανάλογα με την σύσταση του δερματολόγου, που καθορίζεται κυρίως από τα εξής δεδομένα:

* Ύπαρξη πολλών σπίλων στο δέρμα (περισσότεροι από 50).
* Αναφορά για ιστορικό καρκίνου του δέρματος του ασθενούς ή μέλους της οικογένειάς του.
* Προηγούμενη θεραπεία του ασθενούς για μελάνωμα.
* Διαπίστωση μεταβολών σε χρώμα, μέγεθος και σχήμα σπίλων.
* Εμφάνιση νέων σπίλων στο δέρμα.
* Ανοιχτόχρωμο και ευαίσθητο δέρμα.
* Απόκτηση ηλιακών εγκαυμάτων κατά τη διάρκεια της παιδικής ηλικίας ή της εφηβείας.

Η ολόσωμη χαρτογράφηση σπίλων γίνεται σε συνδυασμό με την ψηφιακή **[[δερματοσκόπηση]]** για πλήρη διάγνωση και αλάνθαστη τεκμηρίωση των ευρημάτων από τον δερματολόγο.

## Βιβλιογραφία

# *Dermoscopy Image Analysis*.*Volume 10 of Digital Imaging and Computer Vision.* M. Emre Celebi, Teresa Mendonca, Jorge S. Marques. Taylor & Francis, 2015



Κατηγορία:Πρόληψη
Κατηγορία:Καρκίνος
Μπιτόβια Μπίτουφ

Η **ΜΚΣ Μπιτόβια Μπίτουβ** (*MKS Bytovia Bytów*) είναι πολωνικός επαγγελματικός ποδοσφαιρικός σύλλογος, με έδρα το Μπίτουβ. Ιδρύθηκε το 1946. 
εναλλ.=|μικρογραφία|260x260εσ|Στάδιο MOSiR

## Διακρίσεις

* Κύπελλο Πολωνίας: Προημιτελική φάση (2009-2010), Ημιτελική φάση (2016-17) 
* 2 Λίγκα: 2η θέση (2013-2014) 
* 1 Λίγκα: 8η θέση

## Παραπομπές

## Εξωτερικοί σύνδεσμοι
* Επίσημος ιστότοπος 
* Μπιτόβια Μπίτουβ στο 90minut.pl 

Κατηγορία:Αθλητικοί σύλλογοι Πολωνίας
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1946
Ξένη Δημητρίου

Η **Ξένη Δημητρίου** (1952) είναι Ελληνίδα δικαστής, που την περίοδο 2016 - 2019 διετέλεσε Εισαγγελέας του Αρείου Πάγου.

## Βιογραφικά στοιχεία
Γεννήθηκε το 1952 και κατάγεται από το Αίγιο. Σπούδασε νομικά και εισήλθε στο δικαστικό σώμα το 1978. Τον Αύγουστο του 2012 προήχθη στη θέση του αντεισαγγελέα του Αρείου Πάγου και την 1η Ιουλίου 2016 ανέλαβε προϊσταμένη της εισαγγελίας του Αρείου Πάγου, θέση από την οποία αποχώρησε την 1η Ιουλίου 2019.

Ως αντεισαγγελέας του Αρείου Πάγου, συμμετείχε στην εισαγγελική έδρα στο Ειδικό Δικαστήριο, που συγκροτήθηκε για την εκδίκαση της υπόθεσης του Γιώργου Παπακωνσταντίνου. Κατά τη διάρκεια της θητείας αξιοσημείωτο γεγονός υπήρξε, στην υπόθεση του πρώην διευθυντή της ΕΛΣΤΑΤ Ανδρέα Γεωργίου, οι αναιρέσεις που άσκησε κατά των απαλλακτικών βουλευμάτων του Συμβουλίου Εφετών.

Το 2020, κατέθεσε ως μάρτυρας στην προανακριτική επιτροπή της Βουλής, για τον Δημήτριο Παπαγγελόπουλο και την Υπόθεση Novartis στην Ελλάδα.

## Αναφορές


Κατηγορία:Εισαγγελείς του Αρείου Πάγου
Περιφέρεια Κοταΐκ

Η **περιφέρεια Κοταΐκ** (Αρμενικά: Կոտայք), είναι μια περιφέρεια της Αρμενίας. Βρίσκεται στο κεντρικό τμήμα της χώρας. Πρωτεύουσα της είναι το Χραζντάν και η μεγαλύτερη πόλη της το Αμποβιάν. Συνορεύει με την περιφέρεια Λορί στα βόρεια, την περιφέρεια Ταβούς στα βορειοανατολικά, την περιφέρεια Γκεγαρκουνίκ στα ανατολικά, την περιφέρεια Αραγκατσότν στα δυτικά και την περιφέρεια Αραράτ καθώς και την πρωτεύουσα Ερεβάν στα νότια. Η Κοταΐκ είναι η μόνη περιφέρεια στην Αρμενία που δεν έχει σύνορα με ξένες χώρες. Έχει συνολική έκταση 2.089 τ.χλμ και πληθυσμό 245.324 κατοίκους σύμφωνα με την απογραφή του 2011.

Στην περιοχή υπάρχουν αρκετά αξιοθέατα, όπως ο ναός του Γκαρνί του 1ου αιώνα, το μεσαιωνικό Φρούριο Μπζνι, το μοναστήρι Κέχαρις του 11ου αιώνα και το μοναστήρι του Γκεγάρντ του 13ου αιώνα. Στην Κοταΐκ υπάρχουν επίσης το δημοφιλές θέρετρο χειμερινών σπορ και το κέντρο σπα του Τσαγκαντζόρ και το ορεινό θέρετρο του Αγκχβεράν.

## Παραπομπές


Κοταΐκ